每次來都係午飯時候，佢地有set lunch，都有好多選擇，其中有海南雞飯，比其他套餐貴要63蚊，不過都好大份，一個普通女子應該食唔晒，我最鐘意叫呢個，因為啲雞肉好滑，同啲雞飯好味而且唔油。其他套餐大概要四五十蚊到，包杯野飯及一小碟前菜(通常都係沙律)。我同事試過佢地既咖哩，就話都唔錯。來食晏最好都係訂位先，都幾多人，唔訂就要等成10分鐘，成晏都等唔到咁耐。呢到服務都唔錯，不過有啲侍應係thai，唔係好明我地想叫啲乜，試過叫佢攞飲品既糖水，佢俾咗飲管我，搞笑。環境都唔差，幾舒服。